شەفەق نیوز/ مەسعود
بارزانی سەرکردەی کورد، ئمڕوو یەکشەممە، دڵنیای خەڵکەگە لە هەرێم کوردستان کرد ک هیچ
هاوشیویگ لەناوبەین هەرێم کوردستان و ئەفغانستان نییە.
سەرکردەی کورد
لە پەیامیگ ئەرا خەڵک هەرێم کوردستان وت: دویلی رووداوەیل ئەفغانستان، شەپۆلیگ سیاسی
و راگەیانن ئەرا چەن رووژیگە کار ئەرا بڵاوکردن نیگەرانی و بیزای لەناونی گەل کورد
کەێد، لە بەراوردکردن ناوبەین هەرێم کوردستان و ئەفغانستان، و لەێرا، بایەتە گشت لایەنەیلە
بزانن ک هەر دەوڵەتیگ ئەگەر پشت وەخوەی وتوانیل خوەی نەوەسێد، هەمیشە ئەگەر هەس ک بەکەفێدە
وەر هەڕەشە و ویرانکردن، و ئەوەسا پاڵپشتیکردن هەرێم کوردستان ئەرزشدار بوود، و لە
وەرگردن توانایل تایبەت خوەمان ئەوەیا گورج بوود.
سەرکردەی کورد
بارزانی وتیش؛ جیوازیگ فراوانیگ لەناوبەین ئەفغانستان و کوردستان هەس، و جیوازیەیل
فرەیگ هەس لەناوبەین پێشمەرگە و سوپای ئەفغانی، و دووپات کرد ک پێشمەرگە ئەنجامیگە
ئەرا مێژوو خوین و ئەسر گەل کوردستان، و خاوەن سەدان لە ئەفسانەیل میژووی و پاڵەوانیە،
و شکستهاوردن وە ئەفسانەی داعش یەکیگە لەو نموونەیلە، و هەمیش ئەفسانەگڵی پردێ و سەحیلا
ک لەناوی دوژمنەیل کوردستان خوازین خوازین و توانای گەل کورد بشکنن، باوجی پێشمەرگە
و گەل کورد وە خۆڕاگری و توانای پوڵایی خوەیان شکست وە پلان دوژمنەیلە هاوردن.
بارزانی وتیش؛
لەێرا خوازم دڵنیای گەل کوردستان بکەم ک رەوشەگە لە هەرێم کوردستان فرە جیاوازترە لەو
شوینەیل تر، و وە پەنای خودا هێزەیل وە هێزیگ دیریمن، و لەوە گرنگتر ئەوەسە ک ئیمە
نەتەوەیەک خاوەن توانا باوەتیمن.
بارزانی جەخت کرد
ک دوژمن و خوەسدارەیلە ئەگەر خوازین زەرەد کەل کوردستان بیەن، ئەوە قەت وە ئاسانی نێەوود،
وە دڵنیاییەو ئەوە لە دویارووژیش نێەوود، و نشان دا ک هەر کەسیگ بخوازێد بیزای و خراوکردن
دڵنیایی و بەراوردی ناوخوەش لەناو کەلەکە بپەخشێد، دیارە کەخوەی هیمان لە توانا و خۆڕاگری
ئی گەلە نەڕەسیەسەو.
